દરમિયાન તલાટી મંડળના પ્રમુખ એચ.બી. ડાંગરના જણાવ્યા મુજબ, આજથી રાજકોટ જિલ્લાના અંદાજે ૬૦૦થી વધુ ગામડાના પાંચસોથી વધુ તલાટીઓ બેમુદતી હડતાલ ઉપર ઉતરી ગયા છે. રાજયવ્યાપી આ હડતાલમાં રાજયના કુલ ૧૧૮૦૦ પંચાયતી તલાટીઓ જોડાયા છે. તેમણે જણાવ્યુ હતું કે તલાટી નોકરીમાં તલાટી તરીકે જોડાય છે. અન્ય તમામ પોસ્ટમાં પ્રમોશનની વ્યવસ્થા છે.પરંતુ તલાટી નિવૃત થાય ત્યારે પણ તલાટી તરીકે જ નિવૃત થાય છે. તેમને સર્કલ ઇન્સપેકટર તરીકે પ્રમોશન આપવાની માગણી કરી છે. આ ઉપરાંત પગારની વિસંગતતા ફિકસ પગાર સહિતની રજૂઆતો અંગે નિરાકરણ નહીં આવતાં તલાટીઓને ના-છુટકે બેમુદતી હડતાલ ઉપર જવું પડ્યું છે. તલાટી કમ મંત્રી મહેસુલી રેકર્ડ નિભાવણીથી લઇને પંચાયતી રાજના તમામ કામોનુ વહન કરે છે છતાં સરકાર તેને ઉપલા વર્ગમાં પ્રમોશન નથી આપતી. ર૦૧૪માં સરકારે મહેસુલી તલાટીઓને ઉપલા વર્ગના પ્રમોશન માટ રૂલ તૈયાર કર્યો ત્યારથી ૧૦ હજારથી વધુ તલાટીઓમાં વિરોધ સર્જાયો છે. સરકાર સમક્ષ લેખિત નિવેદનો સહિત રજૂઆતો કરવામાં આવી છે. પરંતુ આ સરકાર જવાબ આપતી નથી.